Malen Osa

Malen Osa Ansa (Oñati, 2002ko abenduaren 17a) gipuzkoar mendi lasterketaria da.

Kirol ibilbidea 
Gaztetatik herriko Aloña Mendi taldean futbolean jokatu izan du. 

2021. urtean mendi lasterketak korritzeari ekin zion, futbola alde batera utzi gabe. Aurreneko proba Piriniotan korritu zuen, Oroeleko igoera (Jacan), eta 10'7 kilometrotako ibilbidean oñatiarra izan zen nagusi. Irailean Gorbeia Suzien lasterketan nagusitu zen 21 kilometrotako proban eta urrian Aloñako igoera irabazi zuen, Oihana Azkorbebeitia bera ere gaindituz.

2022. urtean Lugon jokaturiko Espainiako junior txapelketa eta bigarrenez Aloñako igoera irabazi zituen udaberrian astebeteko tartean. Ekainean lehenengo nazioarteko lasterketa irabazi zuen, 23 km-ko Mont Blanc-eko maratoia hain zuzen ere. Urrian Golden Trail Serieseko finala irabazi zuen Madeiran, Open kategorian. Bost lasterketaz osatu zen finala eta bostak irabazi zituen Malen Osak. 

2023an Espainiako kilometro bertikala (23 urtez azpikoetan) eta Euskadiko Trail txapelketa irabaziz hasi zuen.

Palmaresa 
 Golden Trail Series (Madeiran):
 Open kategoria (1): 2022.
 Espainiako txapelketa:
 Junior mailan (1): 2022.
 Gorbeia Suzien:
 21km-ko lasterketa (1): 2021.
 Aloñako igoera (3): 2021, 2022, 2023.
 Oroeleko igoera (Jaca) (1): 2021.
 Mont Blanc-eko 23 km lasterketa (1): 2022
 Espainiako Kilometro Bertikal Txapelketako txapelduna, 23 urtez azpikoetan: 2023
 Euskadiko Trail Txapelketa (1): 2023
 Kilimon Trail (1): 2023

Erreferentziak

Kanpo estekak 

Oñatiarrak
Euskal Herriko mendi lasterkariak
Emakume kirolariak
Emakume mendi lasterkariak